Super Mario, Evil Dead Rise Dominasi Box Office Antarabangsa
Dominasi box office The Super Mario Bros. Movie nampaknya berterusan!  Pada minggu ketiga tayangannya, filem animasi blockbuster itu menambah kutipan AS$58.2 juta di pasaran domestik AS, sekaligus menjadikan jumlah terkumpul sebanyak AS$434 juta sejak ia ditayangkan pada awal bulan ini.  Filem terbitan Universal Pictures itu juga semakin menghampiri angka AS$900 juta dengan pasaran antarabangsa telah mengumpul kutipan sebanyak AS$437 juta. Lebih menarik, kutipan itu dijangka bertambah dengan filem itu bakal membuka tayangannya di Jepun dan Korea pada minggu ini.  Pencapaian hebat Mario itu juga meletakkan filem itu ditangga ketiga kutipan paling tinggi (untuk filem keluaran Universal), hanya dibelakang Jurassic World, yang mengutip AS$653.4 juta di pasaran domestik AS dan E.T. The Extra-Terrestial, yang mengutip AS$437.1 juta.  Sementara itu, Evil Dead Rise menikmati minggu pembukaan yang menggagumkan dengan kutipan AS$23.5 juta, sekaligus mengatasi kos produksi sebanyak AS$19 juta – satu kejayaan besar buat studio Warner Bros. Menurut Deadline, kutipan minggu pembukaan itu menyamai kutipan filem-filem berbudjet rendah yang popular seperti Cocaine Bear (AS$23.3J), Smile (AS$22.6J), dan The Black Phone (AS$23.6J). Filem terbaru Guy Ritchie, The Covenant berjaya memperoleh kutipan yang memberangsangkan pada minggu pertama iaitu sebanyak AS6.28 juta. Ulasan positif yang diterima bakal menjadi pemangkin kepada kutipan filem aksi thriller arahan Ritchie itu.